CELEX: 62013CN0507
Language: lv
Date: 2013-09-20 00:00:00
Title: Lieta C-507/13: Prasība, kas celta 2013. gada 20. septembrī — Lielbritānijas un Ziemeļīrijas Apvienotā Karaliste/Eiropas Parlaments, Eiropas Savienības Padome

7.12.2013   
            
            
               LV
            
            
               Eiropas Savienības Oficiālais Vēstnesis
            
            
               C 359/4
            
         Prasība, kas celta 2013. gada 20. septembrī — Lielbritānijas un Ziemeļīrijas Apvienotā Karaliste/Eiropas Parlaments, Eiropas Savienības Padome
   (Lieta C-507/13)
   2013/C 359/05
   Tiesvedības valoda — angļu
   
      Lietas dalībnieki
   
   
      Prasītāja: Lielbritānijas un Ziemeļīrijas Apvienotā Karaliste (pārstāvji — E. Jenkinson, S. Behzadi-Spencer, un K. Beal QC)
   
      Atbildētāji: Eiropas Parlaments, Eiropas Savienības Padome
   
      Prasītājas prasījumi:
   
   
               —
            
            
               atcelt KPD IV Direktīvas (1) 94. panta 1. punkta g) apakšpunktu un 2. punktu un/vai tās 162. panta 1. un 3. punktu;
            
         
               —
            
            
               atcelt KP Regulas (2) 450. panta 1. punkta d), i) un/vai j) apakšpunktu un/vai 521. panta 2. punktu;
            
         
               —
            
            
               piespriest Eiropas Parlamentam un Eiropas Savienības Padomei atlīdzināt tiesāšanās izdevumus.
            
         
      Pamati un galvenie argumenti
   
   Apvienotā Karaliste (turpmāk tekstā — “AK”) lūdz atcelt noteiktu tiesību normu skaitu noteiktos Eiropas Parlamenta un Eiropas Savienības Padomes tiesību aktos saskaņā ar Līguma par Eiropas Savienības darbību (turpmāk tekstā — “LESD”) 263. pantu. Šī prasība par tiesību aktu atcelšanu attiecas uz “KPD-IV komplektu”, kas stājās spēkā 2013. gada 17. jūlijā. Šajā komplektā ietilpst jaunā Kapitāla prasību direktīva, Direktīva 2013/36/ES, un jaunā Kapitāla prasību regula. AK apstrīd noteiktas tiesību normas vienīgi šajos tiesību aktos, proti:
   
               i)
            
            
               Direktīvas 2013/36/ES ((Kapitāla prasību direktīva); turpmāk tekstā — “KPD IV Direktīva”), kas 2013. gada 27. jūnijā publicēta Oficiālajā Vēstnesī, 94. panta 1. punkta g) apakšpunktu un 2. punktu, un 162. panta 1. un 3. punktu. Saskaņā ar 164. pantu Direktīva stājās spēkā 2013. gada 17. jūlijā.
            
         
               ii)
            
            
               Kapitāla prasību Regulas, Regulas (ES) Nr. 575/2013 (turpmāk tekstā — “KP Regula”) 450. panta 1. punkta d) i) un j) apakšpunktu un 521. panta 2. punktu. KP Regula ir publicēta Oficiālajā Vēstnesī 2013. gada 27. jūnijā, taču stājās spēkā 2013. gada 28. jūnijā saskaņā ar 521. panta 1. punktu. Tā ir jāpiemēro no 2014. gada 1. janvāra saskaņā ar 521. panta 2. punktu.
            
         Ar apstrīdētajiem tiesību aktiem Parlaments un Padome ir ieviesusi virkni pasākumu, kas attiecas uz mainīgo atalgojumu, kas var tikt izmaksāts noteiktiem iestāžu darbiniekiem (piemēram, kredītiestādēs un investīciju firmās, kā definēts KP Regulas 4. pantā). Konkrētāk, KPD IV Direktīvas 94. panta 1. punktā ir noteikts ierobežojums mainīgajam atalgojumam, kas var tikt izmaksāts noteiktām “personām, kas uzņemas būtisku risku”. Tas sarunvalodā ir pazīstams kā “ierobežojums baņķieru bonusiem”. Turklāt saskaņā ar KPD IV Direktīvas 94. panta 2. punktu ES likumdevējs Eiropas Banku iestādei (EBI), aģentūrai, kas izveidota saskaņā ar LESD 114. pantu, ir uzticējis uzdevumu noteikt kritērijus, saskaņā ar kuriem konkrētā iestādē tiek noteiktas “personas, kas uzņemas būtisku risku”, un sagatavot vadlīnijas saistībā ar atlaižu likmi, kas var tikt piemērota ilgtermiņa mainīgajam atalgojumam. Kad tas ir identificēts, KP Regulas 450. pantā ir paredzēts pienākums iestādēm publicēt noteiktas šo personu atalgojuma detaļas, kuras ir paredzēts izplatīt sabiedrībā.
   AK apgalvo, ka apstrīdētās tiesību normas ir jāatceļ tādēļ, ka:
   
               i)
            
            
               apstrīdētajām tiesību normām nav pienācīgi juridiskā pamata Līgumā;
            
         
               ii)
            
            
               apstrīdētās tiesību normas nav samērīgas un/vai tās neatbilst subsidiaritātes principam;
            
         
               iii)
            
            
               apstrīdētās tiesību normas stājās spēkā, pārkāpjot tiesiskās noteiktības principu;
            
         
               iv)
            
            
               noteiktu uzdevumu uzticēšana EBI un noteiktu pilnvaru piešķiršana Komisijai ir ultra vires;
            
         
               v)
            
            
               ar KP Regulā paredzētajām publiskošanas prasībām tiek pārkāpti ES tiesībās paredzētie datu aizsardzības un privātuma principi;
            
         
               vi)
            
            
               ciktāl 94. panta 1. punkta g) apakšpunkts ir jāpiemēro iestāžu darbiniekiem ārpus EEZ, ar to tiek pārkāpts LES 3. panta 5. punkts un teritorialitātes princips, kas ir atrodams starptautiskajās paražu tiesībās.
            
         
      (1)  Eiropas Parlamenta un Padomes 2013 gada 26. jūnija Direktīva 2013/36/ES par piekļuvi kredītiestāžu darbībai un kredītiestāžu un ieguldījumu brokeru sabiedrību prudenciālo uzraudzību, ar ko groza Direktīvu 2002/87/EK un atceļ Direktīvas 2006/48/EK un 2006/49/EK, OV L 176, 338. lpp.
   
      (2)  Eiropas Parlamenta un Padomes 2013. gada 26. jūnija Regula (ES) Nr. 575/2013 par prudenciālajām prasībām attiecībā uz kredītiestādēm un ieguldījumu brokeru sabiedrībām, un ar ko groza Regulu (ES) Nr. 648/2012, OV L 176, 1. lpp.